Roodepoort-kaping: Verdagtes toe nié in hofEen van die vermeende kapers op die ongelukstoneel. Foto: Facebook Die drie verdagtes is Vrydag deur lede van ŉ veiligheidsmaatskappy en die publiek in hegtenis geneem nadat die motor wat hulle glo gekaap het in ŉ botsing naby die oorgang van Louis Botha- en Barry Hertzog-rylaan betrokke was. Maroela Media het vroeër berig Marilize Bright (34) het Vrydagmiddag kort voor 15:00 twee van haar kinders, Damian (7) en Abigail (9), by Laerskool Horison in Roodepoort gaan oplaai in haar blou Hyundai i20. Sy het toe gery om vir Martinique (1) by haar kleuterskool daar naby op te laai toe hulle deur drie mans gekaap is. Die verdagte wat bestuur het, het sowat 5 km verder op ŉ skerp draai beheer oor die motor verloor en is oor ŉ randsteen voordat die motor teen ŉ bakkie wat ŉ woonwa aan’t sleep was, gebots het. Eugene, Marilize en hul kinders Abigail, Damian en Martinique. Foto: Verskaf Volgens Makhubela is die saak vir sewe dae uitgestel. Hy kon egter nie die datum waarop die saak weer aangehoor sal word bevestig nie. Volgens Makhubela word ŉ saak van kaping ondersoek en is dit nog nie duidelik of die verdagtes op byekomende aanklagtes tereg sal staan nie. Lees alle berigte oor die Bright-gesin op Maroela Media.